CELEX: 32016D1235
Language: et
Date: 2016-07-26 00:00:00
Title: Komisjoni rakendusotsus (EL) 2016/1235, 26. juuli 2016, millega antakse Korea Vabariigis asuvale laborile luba teha seroloogilisi teste marutaudivastaste vaktsiinide tõhususe kontrollimiseks koertel, kassidel ja valgetuhkrutel (teatavaks tehtud numbri C(2016) 4665) (EMPs kohaldatav tekst)

28.7.2016   
            
            
               ET
            
            
               Euroopa Liidu Teataja
            
            
               L 202/43
            
         KOMISJONI RAKENDUSOTSUS (EL) 2016/1235,
   26. juuli 2016,
   millega antakse Korea Vabariigis asuvale laborile luba teha seroloogilisi teste marutaudivastaste vaktsiinide tõhususe kontrollimiseks koertel, kassidel ja valgetuhkrutel
   
      
         (teatavaks tehtud numbri C(2016) 4665)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. märtsi 2000. aasta otsust 2000/258/EÜ, millega määratakse eriinstituut, mis vastutab marutaudi vastaste vaktsiinide tõhusust kontrollivate seroloogiliste testide standardiseerimiseks vajalike kriteeriumide kehtestamise eest (1), eriti selle artikli 3 lõiget 2,
   ning arvestades järgmist:
   
               (1)
            
            
               Nõukogu otsusega 2000/258/EÜ on Prantsusmaal Nancys asuv amet Agence française de sécurité sanitaire des aliments (edaspidi „AFSSA“) määratud marutaudivastaste vaktsiinide tõhusust kontrollivate seroloogiliste testide standardiseerimiseks vajalike kriteeriumide kehtestamise eest vastutavaks eriinstituudiks. AFSSA on nüüdseks liidetud ametiga Agence nationale de sécurité sanitaire de l'alimentation, de l'environnement et du travail (ANSES) Prantsusmaal.
            
         
               (2)
            
            
               Otsuses 2000/258/EÜ on muu hulgas sätestatud, et ANSES peab hindama kolmandate riikide laboreid, kes on esitanud taotluse teha seroloogilisi teste marutaudivastaste vaktsiinide tõhususe kontrollimiseks.
            
         
               (3)
            
            
               Pärast ANSESi negatiivse hinnanguaruande avaldamist 29. septembril 2015 on 9. veebruaril 2007 kooskõlas otsusega 2000/258/EÜ laborile Choong Ang Vaccine laboratory (Choong Angi vaktsiinilabor) antud luba tühistatud kooskõlas komisjoni otsusega 2010/436/EL (2).
            
         
               (4)
            
            
               Korea Vabariigi pädev asutus on esitanud taotluse Daejeonis asuva labori Choong Ang Vaccine laboratory uuesti heakskiitmiseks ning ANSES on andnud positiivse hinnangu ja esitanud 21. märtsil 2016 selle labori kohta komisjonile positiivse aruande.
            
         
               (5)
            
            
               Seega tuleks kõnealusele laborile anda luba teha seroloogilisi teste marutaudivastaste vaktsiinide tõhususe kontrollimiseks koertel, kassidel ja valgetuhkrutel.
            
         
               (6)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Vastavalt otsuse 2000/258/EÜ artikli 3 lõikele 2 antakse järgmisele laborile luba teha seroloogilisi teste marutaudivastaste vaktsiinide tõhususe kontrollimiseks koertel, kassidel ja valgetuhkrutel:
   
               Choong Ang Vaccine laboratory
            
         
               1476-37 Yuseong-daero Yuseong-gu
            
         
               Daejeon, 34055
            
         
               Republic of Korea
            
         Artikkel 2
   Käesolevat otsust kohaldatakse alates 1. augustist 2016.
   Artikkel 3
   Käesolev otsus on adresseeritud liikmesriikidele.
   
      Brüssel, 26. juuli 2016
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 79, 30.3.2000, lk 40.
   
      (2)  Komisjoni 9. augusti 2010. aasta otsus 2010/436/EL, millega rakendatakse nõukogu otsust 2000/258/EÜ laboratooriumide marutaudivastaste vaktsiinide tõhusust kontrollivate seroloogiliste testide tegemise loa pikendamiseks vajalike tasemekatsete tegemise osas (ELT L 209, 10.8.2010, lk 19).